EkBass/fiwiki-20250220-pages-articles huggingface dataset:
Kárpáti Igaz Szó

Kárpáti Igaz Szó (”Karpatian totuus”) on Ukrainan Taka-Karpatian alueen keskuksessa Užhorodissa ilmestyvä unkarinkielinen sanomalehti. Lehti pitää edeltäjänään vuonna 1919 perustettua Taka-Karpatian ensimmäistä kommunistilehteä Munkás újság (”Työväen lehti”). Se ilmestyi kerran viikossa vuoteen 1938 saakka. Lehti perustettiin uudelleen toukokuussa 1945 ja se sai saman vuoden joulukuussa nimen Kárpáti Igaz Szó. Se oli ukrainankielisen Zakarpatska pravdan unkarinkielinen käännösversio vuoteen 1965, jolloin lehti sai oman toimituksen. Se itsenäistyi kokonaan vuonna 1967. Kárpáti Igaz Szó oli neuvostoaikana Ukrainan kommunistipuolueen Taka-Karpatian aluekomitean ja Užhorodin kaupunkikomitean sekä alue- ja kaupunkineuvostojen äänenkannattaja. Viidesti viikossa ilmestyneen lehden painosmäärä oli 1970-luvun puolivälissä 36 000 kappaletta. Neuvostoliiton hajoamisen jälkeen lehteä rahoittivat aluehallitus ja Taka-Karpatian unkarilainen kulttuuriseura. Siitä taisteltiin vuonna 2005, jolloin toimitus jakautui ja samalla nimellä ilmestyi kaksi lehteä. Sen jälkeen puolet julkaisuyhtiöstä on kuulunut toimitukselle ja toisen puoliskon omistaa Ukrainan unkarilaisten demokraattinen liitto. Vuoteen 2019 saakka lehti ilmestyi kolmesti ja sen jälkeen jakeluvaikeuksien takia kahdesti viikossa. Levikki oli 9 900 kappaletta vuonna 2019. Lukijat asuvat etupäässä Taka-Karpatian unkarinkielisellä maaseudulla. Kárpáti Igaz Szó ilmestyy nykyään kerran viikossa 20-sivuisena värillisenä tabloidina. Vuodesta 2019 lähtien se on julkaissut aineistojaan Internetissä myös ukrainan kielellä. ==Lähteet== ==Aiheesta muualla== * Lehden sivusto Luokka:Neuvostoliittolaiset sanomalehdet Luokka:Taka-Karpatian alue Luokka:Ukrainalaiset sanomalehdet
Helmitapakulo

Helmitapakulo (Acropternis orthonyx) on tapakuloihin kuuluva lintulaji. Lajia tavataan Etelä-Amerikassa. == Koko ja ulkonäkö == Helmitapakulo kasvaa 21–23 cm pitkäksi. Sukupuolet muistuttavat toisiaan ulkonäöltään. Linnun otsa, naama, kurkku ja rinta ovat punaruskeat. Helmitapakulon päälaki, selkä, siivet ja vatsa ovat mustat tai hyvin tumman ruskeat. Niissä on runsaasti valkoisia täpliä. Lajin perä on punaruskea. Alalajeista A. o. infuscatus on väriltään tummempi. ==Levinneisyys ja elintavat== Helmitapakulon levinneisyysalue ulottuu Venezuelasta Perun pohjoisosiin. Lajin elinympäristöä ovat kosteiden metsien tiheiköt. Helmitapakulo liikkuu usein yksin tai pareittain. == Lähteet == Luokka:Tapakulot
Hanna Räihä-Mäntyharju

Hanna Räihä-Mäntyharju (s. 9. joulukuuta 1969) on suomalainen asianajaja. Hän on toiminut Suomen Asianajajaliiton puheenjohtajana vuosina 2020–2024. Räihä- Mäntyharju valmistui oikeustieteen kandidaatiksi Helsingin yliopistosta vuonna 1995, ja hänellä on myös varatuomarin arvo. Asianajajana hänen erikoistumisalueitaan ovat perhe- ja perintöoikeus, sopimusoikeus sekä sovittelu, välimiesmenettelyt ja oikeudenkäynnit. Hän on toiminut asianajajana Kajaanissa, Helsingissä ja Tampereelle ja on ollut tamperelaisen Asianajotoimisto Tempo Oy:n osakas vuodesta 2014 lähtien. Räihä-Mäntyharju on toiminut useissa luottamustehtävissä Asianajajaliitossa, kuten menettelytapavaliokunnan jäsenenä 2004–2008, oikeuspoliittisen valiokunnan jäsenenä 2005–2007, hallituksen jäsenenä 2010–2013, eettisen valiokunnan jäsenenä 2007–2016, asianajajatutkintolautakunnan jäsenenä 2014–2016, Hämeen paikallisosaston puheenjohtajana 2015–2017 ja Asianajajaliiton varapuheenjohtajana 2016–2020. == Lähteet == Luokka:Suomalaiset asianajajat Luokka:Vuonna 1969 syntyneet Luokka:Elävät henkilöt
In medias res

In media res (”tapahtumien keskelle”) on latinankielinen lausahdus, joka tarkoittaa menemistä suoraan asiaan. Käsite on peräisin Horatiuksen Runotaiteesta. Hän viittaa sillä Homeroksen Iliaaseen, joka alkaa taistelukohtauksella. Vastakohtana on ab ovo (”munasta”), jossa lähdetään liikkelle tapahtumasarjan alkupisteestä. ==Lähteet== Luokka:Latinankieliset fraasit Luokka:Narratologia
Philips Wouwerman

Philips Wouwerman (1619 Haarlem – 1668, sukunimi myös muodossa Wouwermans), oli hollantilainen taidemaalari. Hän sai ensimmäisen taiteellisen opetuksen isältään Paulus Joosten Wouwermanilta sekä sittemmin Pieter Verbeecqiltä ja pääsi 1640 syntymäkaupunkinsa Haarlemin Lukas-killan mestariksi. Haarlemissa häntä opetti tiettävästi Frans Hals. Vuosina 1638–1639 hän oleskeli Hampurissa ja myöhemmin luultavasti myös jonkin aikaa Ranskassa ja Italiassa. Hän käytti sivellintään yleensä hienostuneesti, usein hyvin sirosti. Hän oli hyvin tuottelias: hän lienee maalannut kaikkiaan lähes tuhatkunta taulua, joista noin 800 on säilynyt., pääasiallisesti laatukuvia, kuten markkina- ja metsästyskohtauksia, ratsuväkitaisteluita, piirityksiä. Harvemmin hän maalasi pelkkiä maisemia ja vielä harvemmin uskonnollisia aiheita. Maisemalla on hänen maalauksissaan enimmäkseen toisarvoinen asema, se on vain henkilö- ja eläinkuvien taustana. Silti sekin on ansiokkaasti ja huolellisesti käsitelty. Erityisesti oli Wouwerman mieltynyt hevosiin: melkein jokaisessa hänen taulussaan on keskuksena komea kimo tai raudikko. Henkilökuvissa huomaa varsinkin Frans Halsin vaikutusta: ne on maalattu ehyttä kokonaisvaikutusta silmällä pitäen.Wouwerman, Philips, Tietosanakirja. Osa 10, palsta 1525. Tietosanakirja-osakeyhtiö 1919 Wouwermanin varhaisemmat, pienikokoiset laatumaalaukset ovat taiteellisesti mielenkiintoisempia ja arvokkaampia kuin myöhemmät, suuret taistelukuvat, ja niissä maisemalla on keskeisempi asema ja väritys on raikasta ja luonnonomaista. Keskikauden teoksissa miedontaa ja yhdistää voimakkaita paikallisvärejä hieno kulta- tai hopeatuntu. Wouwermanin teokset ovat olleet taiteentuntijoiden keskuudessa suosittuja ja niistä on maksettu korkeitakin hintoja. Niitä on runsaasti julkisissa kokoelmissa. Myös hänen isänsä Paulus Wouwerman ja kaksi veljeään Pieter Wouwerman ja Jan Wouwerman olivat taidemaalareita. ==Maalauksia== Philips Wouwerman (1619-1668) (after) - Soldiers by an Encampment - 724349 - National Trust.jpg|Sotilaita leirissä. Winterlandschap, 1660-1665 b.jpg|Talvimaisema. Philips Wouwerman - A Grey Horse in a Stable.jpg|Kimo tallissa. De_schimmel_Rijksmuseum_SK-A-1610.jpeg|Valkoinen hevonen (1646), Rijksmuseum. ==Lähteet== ==Aiheesta muualla== Luokka:Alankomaalaiset taidemaalarit Luokka:Vuonna 1619 syntyneet Luokka:Vuonna 1668 kuolleet
Kliimaksikuusikko

Kliimaksikuusikko on sukkession kliimaksivaiheen eli vakiovaiheen kuusivaltainen metsä. Kliimaksikuusikossa tapahtuvaan sukkession pieneen kiertoon liittyy monesti pohjakerroksen paksun humuskerroksen syntyminen. == Lähteet == Luokka:Ekologia Luokka:Ekosysteemi Luokka:Metsätalous
Tenhola (taajama)

Tenhola () on Raaseporissa sijaitseva taajama ja entisen Tenholan kunnan keskus. Sen väkiluku on 695 (31.12.2022). Taajama sijaitsee kantatie 52:n varrella. Taajamassa sijaitsee keskiaikainen kivikirkko. Taajaman palveluihin lukeutuvat muun muassa Höjdens skola -niminen alakoulu, kirjasto, apteekki, sekä Sale -elintarvikemyymälä. == Katso myös == * Luettelo Suomen taajamista 2021 == Lähteet == == Aiheesta muualla == * Tenholan sijainti – Fonecta Luokka:Raaseporin taajamat Luokka:Tenholan kylät Luokka:Uudenmaan maakunnan taajamat
Kenneth Nygård

Kenneth Nygård (s. 3. marraskuuta 1957) on suomalainen juristi ja entinen tuomari. Hän on toiminut Turun hovioikeuden presidenttinä sekä laamannina useissa käräjäoikeuksissa. Nygård valmistui Turun yliopistossa oikeustieteen kandidaatiksi vuonna 1982 ja oikeustieteen lisensiaatiksi vuonna 1991. Hän on toiminut urallaan viskaalina Turun hovioikeudessa vuosina 1985–1994, esittelijänä korkeimmassa oikeudessa vuosina 1994–1996, käräjätuomarina Paraisten käräjäoikeudessa vuosina 1996–2002, jäsenenä ja hallinnollisena päällikkönä hallintotuomioistuimessa, assistenttina ja opetustehtävissä yliopistossa sekä jäsenenä ja puheenjohtajana oikeusministeriön asettamissa työryhmissä. Nygård on ollut Varsinais-Suomen, Ahvenanmaan ja Länsi-Uudenmaan käräjäoikeuksien laamanni. Hänet nimitettiin Turun hovioikeuden presidentiksi 1. kesäkuuta 2016 alkaen. Nygård jäi eläkkeelle syyskuussa 2022. == Lähteet == Luokka:Suomen hovioikeuksien presidentit Luokka:Vuonna 1957 syntyneet Luokka:Elävät henkilöt
Metsämaa (metsätalous)

Metsämaa on metsän maa-alue, joka on kelvollista puun tuotantoon. Metsämaat jaetaan taimikosta uudistusvalmiisiin metsäalueisiin kehitysvaiheiden mukaan. Aluksi metsäalueella on siemenpuita ja taimikkoa. Kun taimikko on keskimäärin yli 1,3 m korkeaa, se luokitellaan varttuneeksi taimikoksi. Ylispuustoisessa taimikossa uusi taimikko on hyvin kehittynyttä ja tässä vaiheessa suojus- ja siemenpuut voidaan pian poistaa. Uudistuskypsässä metsässä puiden keskimääräinen läpimitta on saavuttanut uudistamiseen suositellun mukaisen läpimitan. Metsäalueen kelpoisuuteen puun tuotannon suhteen vaikuttavat maaperän ravinteisuus, vesitalous sekä olosuhteet lämmön ja ilmavuuden suhteen. Maaperän ominaisuuksiin puolestaan vaikuttavat maaperän sisältämät maalajit. Kivennäismailla maaperän ominaisuuksiin vaikuttaa paljolti raekoko ja turvemailla maatumisaste. Kasvupaikan lämpöolosuhteisiin vaikuttaa korkeus merenpinnasta. == Lähteet == == Katso myös == * Kitumaa * Metsätalousmaa * Joutomaa Luokka:Metsätalous
Mauriala

Mauriala on kylä Huittisissa Satakunnan maakunnassa. Korkeakoski on Maurialan naapurikylä. Maurialassa sijaitsee teollisuusalue. == Lähteet == Luokka:Huittisten kylät
Pekka Määttä

Pekka Määttä (s. 8. huhtikuuta 1964 Kajaani) on suomalainen juristi ja tuomari. Hän on toiminut Turun hovioikeuden presidenttinä vuodesta 2022 alkaen sekä aiemmin muun muassa käräjäoikeuksien laamannina ja hovioikeudenneuvoksena. Määttä valmistui oikeustieteen kandidaatiksi vuonna 1988 ja oikeustieteen tohtoriksi vuonna 2013 sekä sai varatuomarin arvo vuonna 1990. Hän on työskennellyt viskaalina Turun hovioikeudessa 1992–2001, kärjätuomarina Forssa-Loimaan käräjäoikeudessa 2003–2006, Turun käräjäoikeudessa 2006–2009 ja Varsinais-Suomen kärjäoikeudessa 2010–2015 sekä hovioikeudenneuvoksena Turun hovioikeudessa 2016. Määttä nimitettiin laamanniksi Kainuun käräjäoikeuteen 1. tammikuuta 2017 alkaen ja Päijät-Hämeen käräjäoikeuteen 1. maaliskuuta 2021 alkaen. Hänet nimitettiin Turun hovioikeuden presidentiksi 1. joulukuuta 2022 alkaen. Määttä on myös toiminut sivutoimisesti asianajotehtävissä, opetus- ja koulutustehtävissä sekä luottamustehtävissä tuomarijärjestöissä. Määttä on julkisuudessa esittänyt toimenpiteitä oikeusprosessien sujuvuuden parantamiseksi, kannattanut sovittelun käyttöä riita-asioissa ja tuomioistuinten perusrahoituksen kasvattamista käsittelyaikojen lyhentämiseksi sekä pohtinut tuomioistuinten riippumattomuuden tilaa Suomessa. == Julkaisuja == * == Lähteet == Luokka:Suomalaiset tuomarit Luokka:Suomen hovioikeuksien presidentit Luokka:Vuonna 1964 syntyneet Luokka:Elävät henkilöt
Sampu

Sampu on kylä Huittisissa Satakunnan maakunnassa noin kolme kilometriä Huittisten keskustasta koilliseen. Sammun koulussa on noin 130 oppilasta. Sammussa sijaitsee teollisuusalue ja jäteasema. == Lähteet == Luokka:Huittisten kylät
Blitzen-Benz

Blitzen-Benz on Benz & Cien vuonna 1909 rakentama ja Fritz Erlenin suunnittelema kilpa-auto. Blitzen-Benz teki monia nopeusennätyksiä ja sen huippunopeus oli yli 200 km/h. Autossa on 21,5 litran (noin 1 300 kuutiotuuman) ja 200 hevosvoiman moottori. Sen nopeusennätys on 228,1 km/h. Kuudesta valmistetusta Blitzen-Benzistä on säilynyt vain kaksi kappaletta. Mercedes-Benz omistaa toisen, ja toisen mallin omistaa amerikkalainen keräilijä. == Kuvia == Tiedosto:Paris - Retromobile 2013 - Blitzen Benz - 1909 - 006.jpg|Blitzen-Benz esillä autonäyttelyssä v. 2013. Tiedosto:Paris - Retromobile 2013 - Blitzen Benz - 1909 - 002.jpg|Ohjauspyörä Tiedosto:Paris - Retromobile 2013 - Blitzen Benz - 1909 - 008.jpg|Ketjuveto Tiedosto:Paris - Retromobile 2013 - Blitzen Benz - 1909 - 001.jpg Tiedosto:Benz 200 'Blitzen Benz' 1909 - Flickr - exfordy.jpg|Moottori Tiedosto:FoS20162016 0625 095939AA (27801477272).jpg|Auto vuonna 2016. Tiedosto:Blitzen-Benz2.jpg Tiedosto:Burman in car LOC 2163523058.jpg|Bob Burman autossaan n. 1910–1915. Tiedosto:Blitzen- Benz.jpg Tiedosto:Blitzen-Benz3.jpg == Katso myös == * Maanopeusennätys == Lähteet == == Aiheesta muualla == Luokka:Benz Luokka:Kilpa-autot Luokka:1900-vuosikymmenen autot Luokka:Nopeusennätysajoneuvot
Frozen III

Frozen III (myös Frozen 3) on vuonna 2027 ensi-iltansa saava Disneyn animaatioelokuva. Se on jatko-osa vuoden 2013 elokuvalle Frozen – huurteinen seikkailu ja vuoden 2019 elokuvalle Frozen II. Luokka:Vuoden 2027 elokuvat Luokka:Disneyn animaatioelokuvat
Metsätalousmaa

Metsätalousmaa on metsäalue, jota käytetään metsätalouden hyötykäyttöön tai alue, jolla sijaitsee metsätalouteen vakituisesti käytettävät varastoalueet ja muut tontit sekä metsäautotiet. Puita korjataan paitsi metsämailta, myös kitumailta, kuten puustoisilta soilta. Metsämaita on enimmäkseen kangasmetsissä ja lehdoissa ja kitumaita enemmän suoalueilla ja muilla erittäin kosteilla alueilla. Metsätalousalueet jakautuvat metsäkasvillisuusvyöhykkeisiin ja ne jakautuvat edelleen metsä- ja suotyypeiksi. Metsä on sopivaa käytettäväksi puun tuotantoon, kun alueen puusto on tervettä ja puulajit ovat yleensä kasvupaikalle ominaisia. Hyvän metsätalousmaan metsä on puun tuotolle hyvästi tiheää ja tasaista. == Lähteet == Luokka:Metsätalous
Georges Spénale

Georges Spénale (1913–1983) oli ranskalainen poliitikko. Hän oli Euroopan parlamentin puhemies 1975–1977. Spénale oli myös senaattori ja Saint-Sulpice- la-Pointen pormestari, mutta pysyi kotimaassaan varsin tuntemattomana. ==Lähteet== Luokka:Euroopan parlamentin puhemiehet Luokka:Ranskalaiset poliitikot Luokka:Pormestarit Luokka:Vuonna 1913 syntyneet Luokka:Vuonna 1983 kuolleet
Veadeiro nacional

Veadeiro nacional on brasilialainen koirarotu. Sillä ei ole FCI:n tunnustusta, mutta Brasilian Kennelliitto eli Confederação Brasileira de Cinofilia (CBKC) on hyväksynyt sen roduksi. == Ulkonäkö == Karvapeite on lyhyt ja kova; hännässä voi olla vähäinen hapsutus. Yleisin väritys on ruskea (kaikissa sävyissään vaaleasta punaiseen), mutta myös brindle, kirjava ja kolmivärinen (tricolor) hyväksytään. Urosten säkäkorkeus vaihtelee 56-62 cm ja narttujen 52-67 cm välillä. Paino on noin 20-28 kg sukupuolia erittelemättä.Padrão Oficial da Raça: Veadeiro Nacional . Confederação Brasileira de Cinofilia. Haettu 2.2.2024. == Alkuperä == Rotu on muinaista alkuperää, ja sen juuret ovat siirtomaakaudella. Sen polveutunee iberialaisten hirvikoirien ja paikallisten brasilialaisten koirien välisten risteytysten tuloksena: sen kantarotuihin arvellaan lukeutuneen portugalinpodengo ja espanjanvinttikoira, mutta paremman hajuaistin kehittämiseksi jalostukseen käytettiin myös ajokoiria, kuten brasilianajokoiraa ja kettukoiraa. Tavoitteena oli kehittää koira, joka soveltuisi pampahirven metsästykseen ja sopisi työskentelemään tiheissä metsiköissä. Koiria käytettiin paitsi hirven, myös jaguaarin metsästykseen, ja se käytti työskennellessään sekä haju- että näköaistia. Veadeiro nacional oli erityisen suosittu 1960-1970-luvuilla, etenkin Kaakkois- Brasilian sisämaa-alueella. 1980-luvun jälkeen se alkoi harvinaistua, koska petoeläinten metsästys kiellettiin Brasiliassa. ==Lähteet== Luokka:FCI:n ulkopuoliset rodut Luokka:Metsästyskoirat Luokka:Brasilialaiset koirarodut
Sota Islamilaista valtiota vastaan

Sota Islamilaista valtiota vastaan on kattotermi useiden valtioiden ja kansainvälisten liittoumien sotatoimille Islamilaista valtiota (ISIS tai ISIL, ) vastaan. Kansainvälisen sodan katsotaan alkaneen vuonna 2014, kun useat maat ottivat osaa Isisinvastaisiin taisteluihin Syyrian sisällissodassa ja Irakin tuonaikaisessa sodassa, vastauksena Isisin suurhyökkäykseen. Isisin kyvyt ja vahvuus olivat heikentyneet merkittävästi noin vuoteen 2020 mennessä, mutta taistelut jatkuvat silti pienimuotoisempina. == Liittoumat == === Yhdysvaltojen johtamat liittoumat === Yhdysvallat käynnisti operaatio Inherent Resolven heinäkuussa 2014 ja sitä tukevan kansainvälisen liittouman Combined Joint Task Force – Operation Inherent Resolven (CJTF–OIR) 17. lokakuuta 2014 vastatakseen Isisin uhkaan Irakissa ja Syyriassa. Varsinaisten taistelevien maiden lisäksi koalitiota tukee eri tavoin kymmenet maat. Yhdysvallat oli jo ennen operaatiota tehnyt liittolaistensa kanssa ilmaiskuja ja osallistunut taisteluihin Isisiä vastaan osana sotiaan Lähi-idässä. === Ranskan johtama liittouma === 15\. syyskuuta 2014 Ranskan isännöimässä Irakin turvallisuutta koskevassa konferenssissa päätettiin aloittaa Opération Chammal, johon liittyneistä valtioista useat ovat mukana myös Yhdysvaltojen operaatioissa. Pariisin marraskuun 2015 terrori-iskujen jälkeen Ranskan ilmavoimat lisäsi huomattavasti ilmaiskuja Isisin kohteita vastaan ja laivaston lentotukialus FS Charles de Gaulle sekä sitä saattaneita sota-aluksia komennettiin tehtävälle. === Venäjän johtama liittouma === Venäjä, Iran, Irak ja Syyria perustivat yhteisen tilannekeskuksen Bagdadiin syyskuussa 2015. Näiden maiden liittouma on lähinnä tiedustelua ja tiedonjakoa varten. 30\. syyskuuta 2015 Venäjä aloitti osallistumisensa Syyrian sisällissotaan Syyrian hallituksen puolella. === Muslimimaiden liittouma === Saudi-Arabian varakruununprinssi ja puolustusministeri Muhammad bin Salman ilmoitti 14. joulukuuta 2015, että 34 maata liittyy taisteluun muslimien ääriliikkeitä vastaan. == Lähteet == Luokka:2000-luvun sodat
Reece Burke

Reece Frederick James Burke (s. 2. syyskuuta 1996 Newham) on englantilainen jalkapalloilija. Hän edustaa Englannin Mestaruussarjassa pelaavaa Luton Townia. Pelipaikaltaan hän on keskuspuolustaja. == Seurajoukkueura == === West Ham United === Burke on West Ham Unitedin kasvatti. Hän liittyi seuran junioriakatemiaan vuonna 2003. Ensiesiintymisensä West Hamin edustusjoukkueessa Burke teki 5. tammikuuta 2014 FA Cupin kolmannen kierroksen ottelussa Nottingham Forestia vastaan, jossa hän tuli vaihdosta kentälle Alou Diarran tilalle ottelun 55. minuutilla. Valioliigassa Burke debytoi 25. huhtikuuta 2015 ottelussa Queens Park Rangersia vastaan, jossa hän pelasi täydet minuutit. Burke pelasi Valioliigassa kaudella 2014–2015 yhteensä viisi ottelua, joista neljä avauskokoonpanossa. Hänet nimettiin toukokuussa 2015 West Hamin vuoden nuoreksi pelaajaksi. Elokuussa 2015 Burke siirtyi lainasopimuksella ykkösliigaseura Bradford Cityyn. Hän teki ammattilaisuransa ensimmäisen maalin 5. syyskuuta 2015 ykkösliigan ottelussa Oldham Athleticia vastaan. Burke pelasi Bradford Cityssä 34 ykkösliigaottelua ja kaksi FA Cupin ottelua ja hänet palkittiin huhtikuussa 2016 Bradfordin vuoden pelaajana. Burke siirtyi elokuun lopussa 2016 Englannin mestaruussarjan Wigan Athleticiin vuoden pituisella lainasopimuksella. Burke pelasi Wiganissa kaudella 2016–2017 kymmenen ottelua ja teki niissä yhden maalin. Burke pelasi syyskauden 2017 lainalla Bolton Wanderersissa ja palasi seuraan loppukauden kattaneella lainasopimuksella tammikuun lopussa 2018. Hän pelasi seurassa 25 sarjaottelua, joissa hän teki yhden maalin, sekä yhden Englannin liigacupin ottelun. Tammikuussa 2018 Burke pelasi West Hamissa kolme FA Cupin ottelua, joista 16. tammikuuta 2018 pelatussa kolmannen kierroksen toisessa osaottelussa Shrewsbury Townia vastaan hän teki ottelun voittomaalin jatkoajan 22. minuutilla. === Hull City === Heinäkuussa 2018 Burke siirtyi West Ham Unitedista Hull Cityyn kolmivuotisella sopimuksella. Hänen siirtosummakseen uutisoitiin 1,5 miljoonaa puntaa. Kaudella 2020–2021 Burke pelasi Hull Cityssä 34 sarjaottelua, kun seura voitti Ykkösliigan mestaruuden ja nousi takaisin Mestaruussarjaan kaudeksi 2021–2022. Yhteensä hän pelasi Hullissa kaikki kilpailut mukaan lukien 110 ottelua, joissa hän teki viisi maalia. === Luton Town === Burken sopimus Hull Cityssä loppui kauteen 2020–2021 ja kesällä 2021 hän siirtyi ilmaissiirrolla Luton Towniin. Burke pelasi kaudella 2022–2023 Lutonissa 20 sarjaottelua ja teki niissä kaksi maalia, kun seura nousi ensimmäistä kertaa Valioliiga-aikakaudella Englannin pääsarjaan nousukarsintojen kautta. 27. toukokuuta 2023 pelatussa nousukarsintojen loppuottelussa Coventry Cityä vastaan Burke pelasi 108 minuuttia. Heinäkuussa 2023 hän allekirjoitti Lutonin kanssa jatkosopimuksen. Hän pelasi Lutonin putoamiseen päättyneellä kaudella 2023–2024 kaikkiaan 22 valioliigaottelua. == Maajoukkueura == Burke pelasi vuosina 2013–2015 Englannin alle 18-, alle 19- ja alle 20-vuotiaiden maajoukkueissa. == Lähteet == Luokka:Englantilaiset jalkapalloilijat Luokka:Vuonna 1996 syntyneet Luokka:Elävät henkilöt
Brasilianvuoristobulldoggi

Brasilianvuoristobulldoggi (Buldogue Serrano) on brasilialainen koirarotu. Sillä ei ole FCI:n tunnustusta, mutta Brasilian Kennelliitto eli Confederação Brasileira de Cinofilia (CBKC) on hyväksynyt sen roduksi. == Ulkonäkö == Brasilianvuoristobulldoggi on rakenteeltaan massiivinen, tanakka ja kiinteä, vaikuttaen kuitenkin samaan aikaan myös ketterältä. Karvapeite on lyhyt ja sileä; kaikki värit ja väriyhdistelmät sallitaan. Urosten ihannesäkäkorkeus vaihtelee 50-56 cm välillä ja paino 31-40 kg välillä; nartuilla vastaavat mitat ovat 48-53 cm ja 25-35 kg.Padrão Oficial da Raça: Buldogue Serrano . Confederação Brasileira de Cinofilia. Haettu 2.2.2024. Kuva:TEKA.jpg|punavalkoinen Kuva:Dodi 1.jpg|musta Kuva:Cabocla.jpg|black&tan; Kuva:Gaucha1.jpg|valko-brindle == Alkuperä == Rotu on jalostettu karjanajoon ja vartiointiin, minkä lisäksi se toimii seurakoirana. == Lähteet == Luokka:Bulldoggit Luokka:FCI:n ulkopuoliset rodut Luokka:Mastiffit Luokka:Brasilialaiset koirarodut
Toy Story 5

Toy Story 5 on vuonna 2026 ensi-iltansa saava Pixarin animaatioelokuva. Se on jatko-osa muille Toy Story -elokuville. Luokka:Toy Story Luokka:Vuoden 2026 elokuvat Luokka:Disneyn animaatioelokuvat
Marjut Komulainen

Marjut Komulainen (o.s. Bergholm; s. 10. syyskuuta 1953 Helsinki) on suomalainen näyttelijä, käsikirjoittaja ja elokuvaohjaaja. Komulainen on valmistunut vuonna 1977 Suomen teatterikoulusta. Komulaisella on Timo Bergholmin kanssa tytär, elokuvaohjaaja Hanna Bergholm. == Filmografiaa == * Me Rosvolat (2015) ohjaus, käsikirjoitus yhdessä Melli Maikkulan kanssa * Putsplank (2012), Seira * Pieni rakkaustarina (2004) ohjaus, käsikirjoitus * Siamin tytöt (2001) ohjaus, käsikirjoitus * Pesärikko (televisiosarja, 2000) käsikirjoitus * Big Bang (televisiosarja, 1998) ohjaus, käsikirjoitus * Avaruuden musta kivi (lyhytelokuva, 1995), Elisan äiti * Koiravarkaat (lyhytelokuva, 1994) ohjaus, käsikirjoitus * Kaukaisen maan prinssi (1992) Paula, käsikirjoitus * Tiina (televisiosarja, 1991) ohjaus, käsikirjoitus * Tapporahat (1991) käsikirjoitus * Täysin syytön (1990), Tuula, käsikirjoitus * Anna Linnean hiukset (1988) käsikirjoitus * Dunckerin kersantti (1988) käsikirjoitus * Pohjalla (1982), sairas, punkin vaimo * Iris Klewe (1981) käsikirjoitus * Kuutamoprinssi (1985) käsikirjoitus * Kuulustelu (lyhytelokuva, 1984), nainen * Älköön silmäteräsi levätkö (1983), rooli * Elämäsi parhain aika (1978), Elsie * Vieras (lyhytelokuva, 1978), rooli * Kirjailija Helteen kevät (1978), Paula * Kovan onnen lapsia (1977) sovitus == Lähteet == == Aiheesta muualla == * Luokka:Suomalaiset näyttelijät Luokka:Suomalaiset käsikirjoittajat Luokka:Suomalaiset elokuvaohjaajat Luokka:Suomalaiset televisio-ohjaajat Luokka:Vuonna 1953 syntyneet Luokka:Elävät henkilöt
Piet Dankert

Piet Dankert (8. tammikuuta 1934 – 21. kesäkuuta 2003) oli hollantilainen Työväenpuolueen poliitikko. Hän oli Euroopan parlamentin puhemies 1982–1984. Dankert toimi maansa ulkoministerinä vuosina 1989–1994 ja osallistui mm. neuvotteluihin Schengenin sopimuksen soveltamisesta. ==Lähteet== Luokka:Euroopan parlamentin puhemiehet Luokka:Alankomaiden ministerit Luokka:Ulkoministerit Luokka:Vuonna 1934 syntyneet Luokka:Vuonna 2003 kuolleet
Halmg ünn

Halmg ünn (Хальмг үнн, ”Kalmukian totuus”) on Venäjällä Kalmukian pääkaupungissa Elistassa ilmestyvä kalmukin- ja venäjänkielinen sanomalehti. Ensimmäistä kalmukin- ja venäjänkielistä lehteä Oiratskije izvestija (”Oiraattien uutiset”) julkaistiin Astrahanissa vuosina 1917–1918. Se lakkasi viidennen numeron jälkeen. Vuosina 1919–1920 ilmestyi puna-armeijan kaksikielinen lehti Ulan halmg (”Punainen kalmukki”). Vuoden 1920 lopussa Astrahanissa alkoi ilmestyä Kalmukkien autonomisen alueen toimeenpanevan keskuskomitean ja sittemmin myös NKP(b):n aluekomitean kalmukin- ja venäjänkielinen äänenkannattaja Ulan halmg. Vuonna 1926 siitä tuli venäjänkielinen Krasnaja step (”Punainen aro”), jolle perustettiin kalmukinkielinen liite Taŋhtšin zäŋg (”Alueen uutiset”). Vuonna 1928 lehti siirtyi Elistaan ja Krasnaja stepistä tuli vuorostaan päälehdeksi muuttuneen Taŋhtšin zäŋgin liite. Vuonna 1935 lehti sai jälleen nimen Ulan halmg. Lehdessä käytettiin vuoteen 1926 saakka kalmukkien perinteistä todo bitšig -kirjaimistoa ja sen jälkeen lisämerkeillä täydennettyjä kyrillisiä aakkosia. Vuonna 1930 siirryttiin latinalaiseen kirjaimistoon, ja vuonna 1938 otettiin jälleen käyttöön venäläinen aakkosto. Ulan halmg lakkasi saksalaismiehityksen aikana vuonna 1942 ja uudelleen vuonna 1943, kun kalmukit karkotettiin kotiseudultaan. Vuonna 1957 Kalmukian ASNT:n uudelleen perustamisen yhteydessä alettiin julkaista kalmukinkielistä päivälehteä, joka sai nimen Halmg ünn. Halmg ünn oli neuvostoaikana NKP:n aluekomitean sekä Kalmukian korkeimman neuvoston ja ministerineuvoston äänenkannattaja. Viidesti viikossa ilmestyneen lehden painosmäärä oli 7 000 kappaletta vuonna 1976. Halmg ünn on nykyään Kalmukian tasavallan päämiehen hallinnon ja parlamentin kaksikielinen äänenkannattaja. Sen julkaisijana toimii valtiollinen uutistoimisto Kalmykija. Neljästi viikossa ilmestyvän lehden painosmäärä oli 3 800 kappaletta vuonna 2023. Sen Internet-sivusto on avattu vuonna 2014. ==Lähteet== ==Aiheesta muualla== * Lehden sivusto Luokka:Kalmukia Luokka:Neuvostoliittolaiset sanomalehdet Luokka:Venäläiset sanomalehdet
Lower Bobby’s Run

Lower Bobby’s Run Lower Bobby’s Run Paikkakunta: Waterville Valley, New Hampshire, Yhdysvallat Talviurheilukeskus: Waterville Valley Resort Vuori: Mount Tecumseh Rinneluokitus: Musta Hissi Hissi Hissi: Sunnyside Tyyppi: 3-hengen tuolihissi Kapasiteetti: 1 500 henkilöä/h Korkeusero: 286 m Pituus: 836 m Kumparelasku Kumparelasku Pituus: 242 m Keskijyrkkyys: 28° 1\. MC- kilpailu: 26.1.2024 Lower Bobby’s Run on laskettelurinne Waterville Valley Resortin talviurheilukeskuksessa Waterville Valleyssa New Hampshiressa Yhdysvalloissa. Lower Bobby’s Run -rinteeseen tehdyllä kumpareikolla järjestettiin ensimmäiset freestylehiihdon maailmancupin kumparelaskukilpailut tammikuussa 2024. Waterville Valley Resortia sanotaan freestylehiihdon synnyinpaikaksi. Siellä on aloitettu ensimmäinen freestylehiihdon valmennustoiminta vuonna 1969, josta se levisi maailmanlaajuiseksi urheilulajiksi. Lisäksi siellä on järjestetty alppihiihdon maailmancupin suurpujottelu- ja pujottelukilpailuja, ensimmäiset järjestettiin maaliskuussa 1969 ja toistaiseksi viimeisimmät maaliskuussa 1991. ==Lähteet== * Snow Report waterville.com * Freestyle Results – Waterville fis-ski.com ===Viitteet=== Luokka:Yhdysvaltain laskettelurinteet Luokka:New Hampshire
Kohtalokas kotiinpaluu

Kohtalokas kotiinpaluu (Tiger Bay) on J. Lee Thompsonin ohjaama brittiläinen jännityselokuva vuodelta 1959. Sen pääosia esittävät Horst Buchholz ja John Mills sekä tämän tytär Hayley Mills, tuleva lapsitähti ensimmäisessä elokuvaroolissaan. ==Juoni== Puolalainen merimies (Buchholz) rantautuu Englantiin ja tapaa naisystävänsä. He riitautuvat, ja suutuspäissään mies ampuu naisen kuoliaaksi. Naapurin 11-vuotias tyttö (Hayley Mills) näkee surmatyön sattumalta, ystävystyy merimiehen kanssa ja lähtee tämän mukaan yön yli kestävälle pakomatkalle. Poliisikomisario (John Mills) ryhtyy tutkimaan tapausta, mutta tyttö ei anna merimiestä ilmi. ==Vastaanotto== Hayley Mills voitti Bafta-palkintogaalassa roolistaan vuoden parhaan tulokkaan sarjan, minkä lisäksi elokuva sai ehdokkuudet parhaan elokuvan, parhaan brittielokuvan ja parhaan brittikäsikirjoituksen sarjoissa. Mills sai erikoispalkinnon myös Berliinin elokuvajuhlilla, jossa elokuva oli ehdolla Kultaisen karhun saajaksi. Helsingin Sanomien Paula Talaskivi piti uutuuselokuvaa jäntevästi ohjattuna, huoliteltuna ja mukaansatempaavana. Saman lehden tv-sivulla 1974 Rauno Harju piti sitä rutiiniohjaaja Thompsonin (mm. Tuomitun kosto, Navaronen tykit) parhaimpiin kuuluvana. Hänestä se on yhtäältä tavallinen jännitysfilmi, mutta myös mielenkiintoinen ihmissuhteiden kuvaus, jossa ohjaaja pyrkii ymmärtämään henkilöitään ja heidän vaikuttimiaan. ”Ympäristöä käytetään filmissä taidokkaasti hyväksi, englantilaisen satamapahasen slummit elävät antaen elokuvalle sävyjä, syvyyttä ja vivahteita.” ==Lähteet== ==Aiheesta muualla== * *Elokuva katsottavissa Internet Archivessa Luokka:J. Lee Thompsonin ohjaamat elokuvat Luokka:Vuoden 1959 brittiläiset elokuvat Luokka:Brittiläiset jännityselokuvat Luokka:Elokuvat merenkulusta
Paavo Lönngren

Paavo Viktor (Vihtori) Lönngren (20. elokuuta 1886 Pori – 8. maaliskuuta 1934 Helsinki) oli suomalainen kirjakauppias ja kirjankustantaja.Toimitusjohtaja Paavo Vihtori Lönngren, Kirjakauppias : Suomen kirjakauppiasyhdistyksen äänenkannattaja, 15.03.1934, nro 5, s. 4, Kansalliskirjaston digitaaliset aineistot Lönngren kävi kuusi luokkaa Porin lyseota ja meni sitten 17-vuotiaana kirjakauppa-alalle. Hän oli aluksi libristinä Roneliuksen kirjakaupassa Porissa 1905–1906 ja sen jälkeen hän oli työssä Lyytikäisen kirjakaupassa Tampereella 1906–1907 ja Helsingissä Akateemisessa kirjakaupassa 1907–1910 ja Waseniuksen kirjakaupassa 1910–1912. Lönngren oli Helsingin Suomalaisen kirjakaupan toimitusjohtajana 1912–1918. Vuonna 1917 hän perusti Kustannusliike Minerva Oy:n ja oli vuodesta 1918 sen toimitusjohtajana ja suurimpana osakkaana (muita osakkaita olivat Paavo Sarasto ja Risto Ryti). Kaksi vuotta myöhemmin Lönngren perusti vielä Kustannus Oy Tarun ja oli myös sen toimitusjohtajana. Marraskuussa 1919 perustettu Kustannus Oy Taru kustansi lasten satu- ja kuvakirjoja sekä pelejä ja havaintovälineitä. Se sijaitsi samassa osoitteessa Helsingin Rauhankatu 6:ssa Minervan kanssa ja samassa osoitteessa oli myös yhtiön paperikauppa. Myöhemmin Minerva keskittyi erityisesti angloamerikkalaisen kirjallisuuden käännösten julkaisuun ja Taru julkaisi nuorille suunnattujen seikkailukirjojen käännöksiä.Kuolleita, Uusi Suomi, 11.03.1934, nro 68, s. 10, Kansalliskirjaston digitaaliset aineistotJaakko Suominen : Pohjoismaiden Paperikomppania ja Kustannus Oy Taru pelijulkaisijoinaTäydentäviä yhtiötietoja : Kustannusliike Minerva Osakeyhtiö (vanha), Pörssitieto G. Kock Viimeisinä elinvuosinaan Lönngren kärsi vakavista terveysongelmista. Paavo Lönngrenin kuoltua Minervan ja Tarun toiminta päättyi. WSOY osti vuonna 1934 Minervan kirjavaraston ja kustannusoikeudet. Lönngren kuului vuosina 1916–1918 Suomen Kirjakauppiasyhdistyksen johtokuntaan ja 1917–1918 Suomen Kirjakaupan Keskusvaliokuntaan. Hän oli 1916 kirjakauppakoulussa ensyklopedian, luetteloinnin ja bibliografian teorian ja käytännön opettajana. Lönngren teki opintomatkoja Saksaan ja Skandinaviaan vuosina 1915, 1919 ja 1920. == Lähteet == Luokka:Suomalaiset kirjakauppiaat Luokka:Suomalaiset kirjankustantajat Luokka:Vuonna 1886 syntyneet Luokka:Vuonna 1934 kuolleet
Pierre Pflimlin

Pierre Pflimlin (5. helmikuuta 1907 – 27. kesäkuuta 2000) oli ranskalainen poliitikko. Hän oli Euroopan parlamentin puhemies vuosina 1984–1986. Pflimlin oli kansanedustaja 25 vuoden ajan (1946–1971) sekä maatalousministeri vuosina 1948–1951. Pflimlin toimi Ranskan pääministerinä kahden viikon ajan vuonna 1958 keskellä kriisiä, joka olisi voinut ajaa Ranskan sisällissotaan. ==Lähteet== Luokka:Euroopan parlamentin puhemiehet Luokka:Ranskan pääministerit Luokka:Maatalousministerit Luokka:Vuonna 1907 syntyneet Luokka:Vuonna 2000 kuolleet
Revyytyttö

Revyytyttö () on vuonna 1941 ensi-iltansa saanut Robert Z. Leonardin ohjaama yhdysvaltalainen musikaalielokuva, jonka pääosissa ovat James Stewart, Judy Garland, Hedy Lamarr ja Lana Turner. Busby Berkeley ohjasi elokuvan musikaalinumerot. Revyytyttö sai teatteriensi-iltansa Yhdysvalloissa 25. huhtikuuta 1941 ja Suomessa 22. maaliskuuta 1942. Elokuva oli ehdolla American Film Instituten 100-vuotissarjan vuonna 2006 julkaistuun 25 parasta musikaalia -listaukseen. Revyytyttö oli James Stewartin viimeinen elokuva ennen toisen maailmansodan asepalvelusta, jonka vuoksi hänen elokuvauransa keskeytyi viideksi vuodeksi. == Juoni == 1920-luvulle sijoittuvassa elokuvassa kolme newyorkilaista tyttöä tavoittelee pääsevänsä ikonisen Ziegfeld Folliesin tähdiksi. Susan (Judy Garland) on vaudeville-esiintyjä, joka ei tahdo mitään muuta kuin mahdollisuuden tulla suureksi tähdeksi. Hissityttönä työskentelevä Sheila (Lana Turner) saa haluamansa koe-esiintymisen, ja Sandra (Hedy Lamarr) kiinnittää tanssinohjaajan huomion. Heidän uratavoitteitaan alkaa kuitenkin pian monimutkaistaa heidän romanssinsa. == Näyttelijät == == Tuotanto == === Esituotanto === Revyytytön rooleihin harkittiin Joan Crawfordia, Eleanor Powellia, Margaret Sullavania ja Virginia Brucea kesällä 1938. Frank Morgan kiinnitettiin elokuvaan, mutta hän sittemmin lähti elokuvahankkeesta. Kun elokuvan tuotanto viivästyi yli kahdella vuodella, sen koko näyttelijäkokoonpano muutettiin. Lana Turnerin näyttelemä Sheila Reganin hahmo sai inspiraationsa tosielämän Ziegfeld Follies -tähdestä Lillian Lorrainesta, joka kerran humalassa putosi orkesterisyvennykseen esityksen aikana. === Kuvaukset === Revyytytön tuotanto alkoi marraskuun alussa 1940 ja päättyi tammikuun lopulla 1941. Joitain kohtauksia kuvattiin helmikuun puolessa välissä 1941. === Jälkituotanto === Kun Revyytyttö esikatseltiin, koeyleisön suhtautuminen Sheilan kuolemaan elokuvan lopussa oli hyvin kielteinen. Elokuvan loppua päädyttiin muuttamaan siten, että Sheila jää eloon, joten hänen kohtalonsa on näin ollen tulkinnanvarainen. == Lauluja == * ”You Stepped Out of a Dream” (säv. ja san. Nacio Herb Brown ja Gus Kahn) * ”Minnie from Trinidad” (säv. ja san. Roger Edens) * ”Laugh? I Thought I’d Split My Sides” (säv. ja san. Roger Edens) * ”Caribbean Love Song” (säv. ja san. Roger Edens ja Ralph Freed) * ”I’m Always Chasing Rainbows” (säv. ja san. Harry Carroll ja Joseph McCarthy) * ”Mr. Gallagher and Mr. Shean” (säv. ja san. Ed Gallagher ja Al Shean) * ”The Kid from Seville” (säv. ja san. Antonio ja Rosario) * ”You Gotta Pull Strings” (säv. ja san. Roger Edens) * ”You Never Looked So Beautiful Before” (säv. ja san. Walter Donaldson ja Harold Adamson) * ”Whispering” (säv. ja san. John ja Malvin Schonberger) == Lähteet == == Aiheesta muualla == Luokka:Vuoden 1941 yhdysvaltalaiset elokuvat Luokka:Yhdysvaltalaiset elokuvamusikaalit Luokka:New Yorkissa tapahtuvat elokuvat Luokka:Robert Z. Leonardin ohjaamat elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Slovakian perustuslain päivä

Slovakian tasavallan perustuslain päivä () on vuosittain Slovakiassa juhlittava kansallispäivä. Sitä vietetään 1. syyskuuta ja tällä juhlistetaan 1. syyskuuta 1992 Bratislavassa hyväksyttyä tasavallan maan perustuslakia. Merkitykseltään juhlapäivä vastaa itsenäisyyspäivää. Slovakian perustuslaki astui voimaan 1. lokakuuta 1992. Käytännössä Tšekkoslovakian hajoaminen Tšekiksi ja Slovakiaksi toteutui virallisesti 1. tammikuuta 1993. ==Lähteet== Luokka:Kansallispäivät Luokka:Syyskuun juhlapäivät Luokka:Liputuspäivät Luokka:Slovakialainen kulttuuri
Tutti Frutti (vuoden 1992 albumi)

Tutti Frutti on 1990-luvun alussa toimineen suomalaisen musiikkiprojektin ja showryhmän Tutti Frutin vuonna 1992 julkaistu ensimmäinen ja ainoaksi jäänyt albumi. Albumi sisältää pari käännöskappaletta, ja lisäksi itse sävellettyä ja sanoitettuja kappaleita, joiden takana oli muun muassa muusikko Turkka Mali salanimellä Jarna Leinonen. Kappaleet ovat sanoituksiltaan alatyylistä pop-, iskelmä- ja elektronista musiikkia. Albumilla esiintyvien laulajien nimiä ei mainita albumin kansipaperissa. Albumi julkaistiin LP:nä, CD-levynä ja C-kasettina. Albumin kappaleista "Sexii sexii", "Paljasta pintaa" ja "Tahdon antaa" julkaistiin myös singlenä. ==Kappaleet== # # # # # # # # # # ==Lähteet== Luokka:Vuoden 1992 esikoisalbumit Luokka:Suomalaiset elektronisen musiikin albumit
Tutti Frutti (visailuohjelma)

Tutti Frutti oli saksalainen vuosina 1990–1993 esitetty ja valmistunut eroottinen visailuohjelma. Ohjelma oli saksalainen versio italialaisesta televisio-ohjelmasta Colpo Grosso. Ohjelmaa pidetään ensimmäisenä eroottisena televisio-ohjelmana Saksassa. Vuonna 2016 ohjelma teki paluun yhden jakson muodossa. Suomessa Tutti Fruttia esitti kaapelitelevisiokanava PTV suomeksi tekstitettynä kesäkuusta 1991 lähtien. Kesäkuussa 1991 Tutti Frutti oli PTV:n katsotuin ohjelma, jolloin sitä seurasi parhaimmillaan 170 000 katsojaa. Ohjelman suosion myötä Suomen kaupungeissa järjestettiin syksyllä 1991 Tutti Frutti -showkiertue. Jokaisesta kiertuekaupungista valittiin myös yksi tai kaksi tyttöä Suomen omaan Tutti Frutti -ryhmään. Suomen oma Tutti Frutti -showryhmä julkaisi vuonna 1992 oman albumin. ==Lähteet== Luokka:1990-luvun televisiosarjat Luokka:Eroottiset televisiosarjat Luokka:RTL Televisionin televisio-ohjelmat Luokka:Visailuohjelmat
Vladimir Rubin

Vladimir Iljitš Rubin (; 5. elokuuta 1924 Moskova – 27. lokakuuta 2019 Moskova) oli venäläinen säveltäjä.Владимир Рубин Kino-teatr.ru, viitattu 3.2.2024 Rubin syntyi lääkärien pojaksi. Hän opiskeli teini-ikäisenä Moskovan konservatorion keskusmusiikkikoulussa. Hän palveli toisen maailmansodan aikana armeijassa vapaaehtoisena, mutta sai vapautuksen palveluksesta vuonna 1943. Rubin aloitti vuonna 1944 opiskelun Moskovan konservatoriossa. Hän sai pianonsoitonopetusta Aleksandr Goldenveizerilta.Рубин, Владимир Ильич Tass, viitattu 3.2.2024 Hänen muita opettajiaan olivat Pavel Lamm, Aleksandr Goedicke, Marija Nemenova-Lunts ja Nikolai Peiko. Rubin valmistui konservatoriosta vuonna 1949. Hänet hyväksyttiin Neuvostoliiton säveltäjäliiton jäseneksi vuonna 1952. Rubinin tuotantoon kuuluu kuusi oopperaa, yhdeksän oratoriota, kantaatteja ja sinfonisia teoksia. Oopperoista ensimmäinen oli Tri tolstjaka (1956, uudistettu versio 1966), jonka Rubin teki Juri Olešan kirjan pohjalta. Rubin sävelsi musiikkia myös elokuviin, teatteriin, radioon ja televisioon. Elokuvien joukossa ovat Šli soldaty..., Aljoškina ljubov, Ko mne, Muhtar!, Skazka o Maltšiše-Kibaltšiše ja Mesta tut tihije. Monia Rubinin teoksista kantaesitti Tšaikovski-sinfoniaorkesteri. Rubin omisti eräitä teoksiaan sen taiteelliselle johtajalle Vladimir Fedosejeville.Рубин Владимир Ильич Российский государственный музыкальный телерадиоцентр, viitattu 3.2.2024 Hän sai Venäjän sosialistisen federatiivisen neuvostotasavallan kunniataiteilijan arvonimen vuonna 1977 ja Venäjän federaation kansantaiteilijan arvonimen vuonna 1995. Hänelle myönnettiin myös Venäjän federaation kunniamerkki (2004), Glinka- valtionpalkinto (1972) ja Moskovan kaupungintalon palkinto (1997). Rubin oli naimisissa Venäjän kunniataiteilija Marija Skuratovan kanssa, ja hänen tyttärenään syntyi vuonna 1964 taiteilija Katja Rubina. == Lähteet == == Aiheesta muualla == * Luokka:Venäläiset säveltäjät Luokka:Venäläiset oopperasäveltäjät Luokka:Elokuvasäveltäjät Luokka:Vuonna 1924 syntyneet Luokka:Vuonna 2019 kuolleet
Corey Hirsch

Corey Hirsch (s. 1. heinäkuuta 1972 Medicine Hat, Alberta) on kanadalainen entinen jääkiekkoilija, pelipaikaltaan maalivahti. Hän pelasi urallaan 108 NHL-ottelua neljässä eri seurassa vuosina 1992 - 2003. ==Ura== Ennen NHL- uraansa Hirsch pelasi neljä kautta Kanadan WHL-junioriliigassa Kamploops Blazersin joukkueessa. Kaudelle 1992-1993 hän solmi tulokassopimuksen hänet varanneen New York Rangersin kanssa. Tulokaskaudella otteluita NHL:ssa kertyi vain nelja ja pääosin kausi kului farmijoukkue Binghampton Rangersissa. Seuraavalla kaudella Hirsch pelasi sekä Binghamptonissa että Kanadan maajoukkueessa. Myös seuraava kausi kului kokonaan AHL:ssa ja huhtikuussa 1995 Rangers kauppasi hänet Vancouver Canucksiin vaihdossa Nathan Lafayetteen. Ensimmäisen Canucks-kautensa Hirsch pelasi liki puoliksi Kirk McLeanin kanssa ollen numeroiden valossa jopa tätä parempi. Hirsch pelasi Vancouverissa kevääseen 1999 asti ja solmi syksyllä vapaana agenttina sopimuksen Nashville Predatorsin kanssa. Nashvillessä Hirsch ei kuitenkaan pelannut kertaakaan ja hänet myytiin seuraavan vuoden maaliskuussa Anaheimiin myöhemmin määriteltävää korvausta vastaan. Myöskään Anaheimissa ei peliaikaa herunut ja lokakuussa 2000 hän teki vapaana agenttina sopimuksen Washington Capitalsiin. Capitalsin maalilla Hirsch pääsi pelaamaan yhden erän kauden kuluessa tutuksi tulleen tavan mukaan farmiliigassa. Elokuussa 2002 Hirsch solmi vapaana agenttina yhden vuoden sopimuksen Dallas Starsin kanssa. Dallasissa torjuntavastuuta kertyi vajaan kahden ottelun verran ja joulukuussa 2003 hän siirtyi pelaamaan Ruotsin Elitserieniin Timrå IK:n joukkueeseen. Timråssa selkeä ykkösvahti oli Kimmo Kapanen ja Hirsch kilpaili kahden muun vahdin kanssa jäljelle jäävästä peli ajasta. Otteluita kauden aikana kertyi vain viisi ja kauden jälkeen Hirsch suuntasi Saksan DEL-liigaan Kassel Huskiesin joukkueeseen. Kasselissa peliaikaa kertyi 12 ottelun verran Joaquin Gagen ollessa joukkueen ykkösmaalivahti. Kaudella 2005-2006 Hirsch palasi vielä Ruotsiin, Allsvenskanissa pelanneen Malmö Redhawksin maalille ennekuin lopetti uransa.https://web.archive.org/web/20191231170850/http://www.goaliesarchive.com/capitals/hirsch.html ==Saavutuksia== * WHL:n Ed Chynoweth Cupin voitto 1990, 1992 * Olympia hopea Lillehammer 1994 * MM pronssia Ruotsi 1995 ==Lähteet== Luokka:Kanadalaiset jääkiekkomaalivahdit Luokka:Kanadalaiset olympiamitalistit Luokka:New York Rangersin varaamat pelaajat Luokka:Vuonna 1972 syntyneet Luokka:Elävät henkilöt
Orbital Reef

Orbital Reef on suunnitteilla oleva avaruusasema, jota kehittävät Blue Origin ja Sierra Space. Yhtiöt ilmoittivat projektista vuonna 2021 ja pian ilmoituksen jälkeen Blue Origin sai Nasalta 130 miljoonan dollarin sopimuksen yksityisen avaruusaseman suunnitteluun. Asemaa on kuvailtu "monikäyttöisenä yrityspuistona" avaruudessa. Ensimmäisten osien laukaisua avaruuteen on suunniteltu vuoteen 2027. Alkuperäisen ilmoituksen mukaan asema laukaistaan kiertoradalle New Glenn -raketilla. Projektissa on mukana myös Boeing, Redwire Space, Genesis Engineering Solutions ja Arizonan yliopisto. Asema on yksi kolmesta avaruusasemahankkeesta, joka sai Nasalta rahoitusta vuonna 2021. Kaksi muuta olivat Nanoracksin ja Northrop Grummanin johtamia projekteja. == Lähteet == Luokka:Avaruusasemat Luokka:Blue Origin
Bharatiya Antariksha Station

Bharatiya Antariksha Station on Intian avaruustutkimusjärjestön (ISRO) suunnittelema avaruusasema. Ensimmäiset kokeet tehdään vuonna 2025, ensimmäiset osat laukaistaan avaruuteen vuonna 2028 ja viimeinen osa vuonna 2035. Asemassa on komentomoduuli, asumusmoduuli, työntövoimamoduuli ja telakointiportit. Hankkeesta kerrottiin lokakuussa 2023. == Lähteet == Luokka:Avaruusasemat Luokka:Intian avaruustoiminta
Haven-1

Haven-1 on Vast Space -yhtiön suunnittelema avaruusasema, jonka ensimmäinen osa on suunniteltu laukaistavaksi elokuussa 2025. Ensimmäinen osa on tarkoitettu asutettavaksi moduuliksi, joka myöhemmin liittyy suurempaan asemaan. Yhtiö kertoi suunnitelmasta toukokuussa 2023. Työntövoimajärjestelmän asemaan kehittää Impulse Space, joka on kehittänyt Saiph-moottorin. Aseman rahoittajiin kuuluu miljardööri Jed McCaleb, joka on myös Vast Space -yhtiön toimitusjohtaja. McCaleb on haalinut yhtiöönsä useita SpaceX:n työntekijöitä ja osana elossapitojärjestelmiä hyödynnetään asemaan telakoituvan Crew Dragon -aluksen järjestelmiä. Aseman laukaisuun kiertoradalle käytetään Falcon 9 -rakettia. Vast Space hankki Launcher-yhtiön vuonna 2023 ja aikoo käyttää tämän Orbiter-alusta aseman järjestelmien testaamiseen. Vast tarjoaa Orbiteria myös kaupallisena tuotteena. Vast on kertonut tavoitteena olevan keinopainovoiman tulevan asemaansa, mutta ensimmäinen on painovoimaton. == Lähteet == Luokka:Avaruusasemat
Midt-Telemark

Midt-Telemark on Norjan kunta Telemarkin läänissä. Se perustettiin vuonna 2020 yhdistämällä Bø ja Sauherad. Midt-Telemarkin naapurikuntia ovat Kongsberg, Skien, Nome ja Seljord. Vuoden 2023 alussa kunnassa oli 10 735 asukasta. Kuntakeskus Bøn lisäksi Midt-Telemarkissa sijaitsevia taajamia ovat Gvarv, Folkestad, Nordbøåsane ja Nordagutu. ==Koulutus== Kaakkois-Norjan yliopistolla on Bøssä noin 3 000 opiskelijan kampus. ==Media== Midt-Telemarkissa ilmestyy paikallislehti Bø blad kerran viikossa. ==Kuvia== Bø gamle kirke, Bø kommune, Telemark.jpg|Bøn vanha kirkko Bø stasjon 1.jpg|Bøn asema Sørlandin radan varrella. Sauherad kirke.jpg|Sauheradin kirkko ==Tunnettuja henkilöitä== ===Bø=== * Hallvard Eika (1920–1989), poliitikko * Jørgen Sønstebø (1922–2013), poliitikko ===Sauherad=== * Lars Fykerud (1860–1902), pelimanni * Myllarguten (n. 1799–1872), hardangerviulisti ==Lähteet== ==Aiheesta muualla== *
Folkestad (Midt-Telemark)

Folkestad on taajama Midt-Telemarkin kunnassa Telemarkin läänissä Norjassa. Taajaman pinta-ala on 0,7 neliökilometriä ja asukasluku 394 vuonna 2023. ==Lähteet== ==Aiheesta muualla== Luokka:Norjan taajamat Luokka:Midt-Telemark
Gvarv

Gvarv on taajama Midt-Telemarkin kunnassa Telemarkin läänissä Norjassa. Taajaman pinta-ala on 1,3 neliökilometriä ja asukasluku 1 096 vuonna 2023. ==Lähteet== ==Aiheesta muualla== Luokka:Norjan taajamat Luokka:Midt-Telemark
Nordbøåsane

Nordbøåsane on taajama Midt-Telemarkin kunnassa Telemarkin läänissä Norjassa. Taajaman pinta-ala on 0,28 neliökilometriä ja asukasluku 376 vuonna 2023. Nordbøåsane on asuinalue noin kolme kilometriä Bøn länsipuolella. ==Lähteet== Luokka:Norjan taajamat Luokka:Midt-Telemark
Nordagutu

Nordagutu on taajama Midt-Telemarkin kunnassa Telemarkin läänissä Norjassa. Taajaman pinta-ala on 0,4 neliökilometriä ja asukasluku 316 vuonna 2023. Nordagutun muinaisnorjankielinen nimi Norðangata tarkoittaa "tien pohjoispuolella". Myllarguten, Nordagutu - no-nb digifoto 20160223 00270 NB MIT FNR 02075 (cropped).jpg|Tunnettua viulistia Myllargutenia esittävä patsas. ==Lähteet== ==Aiheesta muualla== Luokka:Norjan taajamat Luokka:Midt-Telemark
Pätkis (televisio-ohjelma)

Pätkis oli MTV:n esittämä vuodesta 1968 vuoteen 1985 asti, lukuunottamatta ajoittaisia esitystaukoja, pääasiassa lapsille suunnattu televisio-ohjelma. Ohjelmassa esitettiin erilaisia piirroselokuvia -ja sarjoja, lapsille suunnattuja televisiosarjoja sekä vanhoja nuorisokomedioita. Ensimmäinen Pätkis esitettiin torstaina 11.1.1968. Useimpina vuosina ohjelman lähetyspäiväksi vakiintui torstai, mutta joinain vuosina (esimerkiksi vuonna 1972) lähetyspäivä vaihteli. Ennen varsinaisen Pätkis -ohjelman tulemista ohjelmistoon vuonna 1968 Mainos-TV oli esittänyt 1960-luvulla vastaavanlaisia ohjelmia, muun muassa nimellä Pikkuväen pätkis. Ohjelmassa esitetyt piirrossarjat ja -elokuvat esitettiin useimmiten niiden alkuperäiskielellä ja suomenkielisellä tekstityksellä, mutta esimerkiksi 1980-luvulla joissain esitetyissä ohjelmissa oli alkuperäisen ääniraidan päälle tehty suomenkielisen kertojan jälkiäänitys. Tämä sai jossain määrin kielteistä palautetta katsojilta, joka esimerkiksi 21.8.1984 Helsingin Sanomissa julkaistussa yleisökirjoituksessa ilmenee. Viimeinen Pätkis -ohjelma esitettiin 19. joulukuuta 1985. 10\. tammikuuta 1986 julkaistussa Helsingin Sanomien artikkelissa mainittiin, että Pätkis on poistunut kokonaan MTV:n ohjelmistosta. MTV:n mukaan "ohjelmaa ei katsottu riittävästi ja se herätti ärtymystä, muun muassa jokaisesta piirretystä elokuvasta löytyi jotain moitittavaa tai pelonaiheita." ==Pätkiksessä esitettyjä ohjelmia ja elokuvia== * Walt Disneyn, Hanna-Barberan ja Warner Bros.in lukuisat lyhytpiirroselokuvat * Fragglit (alun perin esitettiin MTV.n lasten makasiiniohjelmassa Sunnuntain huviretki. Ohjelman loputtua sarjan esittämistä jatkettiin Pätkiksessä 28.2.1985 alkaen) * Smurffit (ensimmäisen kerran Pätkiksessä 18.3.1982) * Teräsnalle eli Supernalle/SuperTed. Esitettiin Pätkiksessä vuosina 1984–1985. Osa jaksoista esitettiin alkuperäisenä englanninkielisenä versiona ja suomenkielisellä tekstityksellä, ja osaan jaksoista oli päälle tehty suomenkielinen jälkiäänitys Raila Hämäläisen kertomana.) ==Lähteet== Luokka:Lastenohjelmat Luokka:MTV:n tuottamat televisio-ohjelmat Luokka:Suomalaiset televisio-ohjelmat